
3. Το νοσοκομείο έχει σφραγίδα στρογγυλή στην οποία ανα¬ 
γράφονται σε επάλληλους κύκλους «ΕΛΛΗΝΙΚΗ ΔΗΜΟΚΡΑ¬ 
ΤΙΑ - ΥΠΟΥΡΓΕΙΟ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙ¬ 
ΚΩΝ ΑΣΦΑΛΙΣΕΩΝ - ΝΟΜΑΡΧΙΑΚΟ ΓΕΝΙΚΟ ΝΟΣΟΚΟ¬ 
ΜΕΙΟ ΑΘΗΝΑΣ «Η ΠΑΜΜΑΚΑΡΙΣΤΟΣ» και στή μέση το 
Εθνόσημο. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Οργανισμός του νοσοκομείου της Θείας Πρόνοιας 
«Η ΠΑΜΜΑΚΑΡΙΣΤΟΣ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α'/1983). 

2. Τις διατάξεις του Π. Δ/τος 87/86 «Ενιαίο πλαίσιο οργά¬ 
νωσης των Νοσοκομείων» (ΦΕΚ 32/Α'/1986). 

Τ) Την 6/27.9.88 απόφαση του Δ.Σ. του Νοσοκομείου της 
Θείας Πρόνοιας «Η ΠΑΜΜΑΚΑΡΙΣΤΟΣ», αποφασίζουμε: 

Άρθρο 1 

Το νοσοκομείο της Θείας Πρόνοιας «Η ΠΑΜΜΑΚΑΡΙΣΤΟΣ» 
που ιδρύθηκε από την Ιερά Καθολική Μονή της Παμμακάριστου 
Θεοτόκου κατά το καταστατικό της και το από 25.3.1945 Επι¬ 
σκοπικό Διάταγμα του Εξάρχου των εν Ελλάδι Ελληνορρύθμων 
Καθολικών, που κυρώθηκε με το από 27.3.1953 Β. Δ/γμα 
«περί κυρώσεως του Οργανισμού Διοικήσεως και Λειτουργίας 
του εν Αθήναις Νοσοκομείου της Θείας Πρόνοιας Η ΠΑΜΜΑ¬ 
ΚΑΡΙΣΤΟΣ» (ΦΕΚ 162/Α /53) και έχει υπαχθεί στις διατάξεις 
του Ν.Δ. 2592/53 «περί οργανώσεως της Ιατρικής Αντιλή- 
ψεως» (ΦΕΚ 254/Α’/53) και του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α'/83) με το Π. Δ/γμα 32/5.2.86 
«Υπαγωγή του Νοσοκομείου της Θείας Πρόνοιας «Η ΠΑΜΜΑ¬ 
ΚΑΡΙΣΤΟΣ» στις διατάξεις του Ν.Δ. 2592/53 και του Ν. 
1397/83» (ΦΕΚ 12/Α’/86) και αποτελεί νομικό πρόσωπο δη¬ 
μοσίου δικαίου και διέπεται από τις διατάξεις του Ν.Δ. 2592/ 
°3> όπως τροποποιήθηκαν και συμπληρώθηκαν μεταγενέστερα 
και από τις διατάξεις του Ν. 1397/83, οργανώνεται σύμφωνα με 
τις διατάξεις της απόφασης αυτής. 

Άρθρο 2 

Επωνυμία — Έδρα — Σφραγίδα. 

Τ Το Ίδρυμα αυτό ορίζεται ως Νομαρχιακό Γενικό Νοσοκο¬ 
μείο και μετονομάζεται σε ΝΟΜΑΡΧΙΑΚΟ ΓΕΝΙΚΟ ΝΟΣΟΚΟ¬ 
ΜΕΙΟ ΑΘΗΝΑΣ «Η ΠΑΜΜΑΚΑΡΙΣΤΟΣ». 

_ 2 · Τδρα της κεντρικής υπηρεσίας του νοσοκομείου είναι η 
πόλη της Αθήνας. 


Άρθρο 3 
Σκοπός. 

Σκοπός του Νοσοκομείου είναι: 

α) Η παροχή, στο πλαίσιο και την έκταση της διάρθρωσης της 
Ιατρικής του Υπηρεσίας, πρωτοβάθμιας και δευτεροβάθμιας πε¬ 
ρίθαλψης, ισότιμα για κάθε πολίτη, ανεξάρτητα από την οικονο¬ 
μική, κοινωνική και επαγγελματική του κατάσταση, σύμφωνα με 
τους κανόνες του Εθνικού Συστήματος Υγείας. 

β) Η ανάπτυξη και προαγωγή της ιατρικής έρευνας, και 
γ) Η εφαρμογή προγραμμάτων ειδίκευσης, συνεχούς εκπαί¬ 
δευσης γιατρών καθώς και εκπαίδευσης και επιμόρφωσης λει¬ 
τουργών άλλων κλάδων Υγείας. ' 

Άρθρο 4 
Έσοδα. 

Τα έσοδα του νοσοκομείου είναι: 

α) Οι επιχορηγήσεις από τον κρατικό τακτικό προϋπολογισμό 
και από τον προϋπολογισμό δημοσίων επενδύσεων. 

β) Οι εισπράξεις από νοσήλια, εξέταστρα και λοιπές αμοιβές 
για παροχή υπηρεσιών. 

γ) Οι πρόσοδοι από την ίδια αυτού περιουσία. 

δ) Τα έσοδα από δωρεές, κληροδοτήματα, εκποιήσεις κ.λπ. 

Άρθρο 5 

Δύναμη κρεβατιών. 

Η συνολική δύναμη του νοσοκομείου ορίζεται σε διακόσια 
(200) κρεβάτια. 

Άρθρο 6 

Διάκριση Υπηρεσιών. 

1. Το νοσοκομείο απαρτίζεται από τις υπηρεσίες: 
α) Ιατρική 

β) Νοσηλευτική 
γ) Διοικητική 

2. Κάθε υπηρεσία έχει τη δική της ξεχωριστή συγκρότηση και 

ιεραρχική διάρθρωση. Οι τρεις υπηρεσίες είναι μεταξύ τους ισότι¬ 
μες και υπάγονται ιεραρχικά στον Πρόεδρο του Δ.Σ. του νοσοκο¬ 
μείου. 

3. Το προσωπικό πο» τοποθετείται και υπηρετεί σε άλλη υπη¬ 
ρεσία απ’ αυτή που υπάγεται κατά κλάδο και κατηγορία σύμ¬ 
φωνα με τις διατάξεις της απόφασης αυτής υπάγεται ιεραρχικά 
στην υπηρεσία που υπηρετεί. 

Άρθρο 7 

Διάρθρωση Ιατρικής Υπηρεσίας. 

1. Η Ιατρική Υπηρεσία του νοσοκομείου διαρθρώνεται: 
α) Στους τομείς: 

1) Παθολογικό, με δύναμη εκατόν δέκα (110) κρεβάτια. 

2) Χειρουργικό, με δύναμη ενενήντα (90) κρεβάτια. 

3) Εργαστηριακό. 

β) Διατομεακά τμήματα: 

1) Ημερήσιας νοσηλείας 

2) Επειγόντων περιστατικών 

, 2. Κάθε τομέας διαρθρώνεται σε τμήματα και μονάδες ως 
εξής: 

Α' ΠΑΘΟΛΟΓΙΚΟΣ ΤΟΜΕΑΣ 
α) Τμήματα: 

1) Ένα (1) Παθολογικό 

2) Ένα (1) Νευρολογικό 

3) Ένα (1) Καρδιολογικό 
β) Μονάδες: 

Εντατικής Θεραπείας 

Β’ ΧΕΙΡΟΥΡΓΙΚΟΣ ΤΟΜΕΑΣ 
Τμήματα: 

α) Ένα (1) Γεν. Χειρουργικής 
β) Ένα (1) Οφθαλμολογικό 
γ) Ένα (1) Ωτορινολαρρυγγολογικό 
δ) Ένα (1) Αναισθησιολογικό 
Γ ΕΡΓΑΣΤΗΡΙΑΚΟΣ ΤΟΜΕΑΣ 
Τμήματα: 

α) Ένα (1) Μικροβιολογικό 

β) Ένα (1) Βιοχημικό 

γ) Ένα (1) Αιματολογικό - Αιμοδοσίας 

δ) Ένα (1) Ακτινοδιαγνωστικό 

ε) Ένα (1) Πυρηνικής Ιατρικής 

στ) Ένα (1) Φαρμακευτικό 

3. Στους τομείς λειτουργούν τακτικά εξωτερικά ιατρεία αντί¬ 
στοιχων ειδικοτήτων με τις ειδικότητες των γιατρών που υπηρε¬ 
τούν στο νοσοκομείο. 

Άρθρο 8 

Διάρθρωση Νοσηλευτικής Υπηρεσίας. 

1. Η Νοσηλευτική Υπηρεσία αποτελεί διεύθυνση και διαρθρώ¬ 
νεται σε δύο (2) τομείς, Ιο και 2ο, που ο καθένας διαρθρώνεται σε 
νοσηλευτικά τμήματα ως ακολούθως: 

α) Ο πρώτος (1ος) τομέας σε έξι (6) τμήματα που καλύπτουν 
τον Παθολογικό τομέα, τον Εργαστηριακό τομέα, τα διατομεακά 
τμήματα και τα εξωτερικά ιατρεία της Ιατρικής Υπηρεσίας. 

β) Ο δεύτερος (2 ος) τομέας σε τέσσερα (4) τμήματα, που καλύ¬ 
πτουν τον Χειρουργικό τομέα και τα χειρουργεία της Ιατρικής 
Υπηρεσίας. 

2. Με απόφαση του Δ.Σ. του νοσοκομείου μπορεί να μεταφέρο- 
νται νοσηλευτικά τμήματα από το ένα νοσηλευτικό τομέα στον 
άλλο, μέσα στα πλαίσια του κατώτερου και ανώτερου ορίου διάρ¬ 
θρωσης αυτών. 

3. Στο νοσοκομείο συνιστάται Νοσηλευτική Επιτροπή που 


αποτελείται από: 

α) Τον Διευθυντή -ντρια της Νοσηλευτικής Υπηρεσίας, ως 
Πρόεδρο. 

β) Ένα (1) Προϊστάμενο τμήματος από κάθε τομέα, 
γ) Ένα (1) Διπλωματούχο τμήματος από κάθε τομέα. 

Τα μέλη (β) και (γ) εκλέγονται για δύο (2) χρόνια με μυστική 
ψηφοφορία από το νοσηλευτικό προσωπικό του αντίστοιχου το¬ 
μέα, που συνέρχεται με πρόσκληση του προϊσταμένου αυτού. 

Τα μέλη της Νοσηλευτικής Επιτροπής εκλέγουν με μυστική 
ψηφοφορία τον Αντιπρόεδρο μεταξύ των υπό στοιχείων (β) μελών 
και τον Γραμματέα μεταξύ των υπό στοιχείων (γ) μελών. 

Η Νοσηλευτική Επιτροπή γνωμοδοτεί για κάθε θέμα που 
αφορά την οργάνωση και λειτουργεί της Νοσηλευτικής Υπηρε¬ 
σίας και εισηγείται σχετικά με τον Πρόεδρό της στα αρμόδια όρ¬ 
γανα του νοσοκομείου. 

Άρθρο 9 

Διάρθρώση Διοικητικής Υπηρεσίας. 

1. Η Διοικητική Υπηρεσία αποτελεί διεύθυνση και διαρθρώνε¬ 
ται σε δύο (2) υποδιευθύνσεις: 

α) Υποδιεύθυνση Διοικητικού, και 
β) Υποδιεύθυνση Τεχνικού. 

Κάθε υποδιεύθυνση διαρθρώνεται σε .τμήματα και αυτοτελή 
γραφεία, όπως παρακάτω: 

2. Η υποδιεύθυνση Διοικητικού στα τμήματα: 
α) Προσωπικού 

β) Γ ραμματείας 
γ) Οικονομικού 
δ) Κίνησης Αρρώστων 
ε) Διατροφής 

στ) Γραμματείας Εξωτερικών Ιατρείων 
ζ) Κοινωνικής Υπηρεσίας 
η) Πληροφορικής - Οργάνωσης 
θ) Παραϊατρικών Επαγγελμάτων (Τεχνολόγων) 
και στα αυτοτελή γραφεία: 
α) Επιστασίας 
β) Ιματισμού. 

3. Η υποδιεύθυνση Τεχνικού στα τμήματα: 
α) Τεχνικού 

β) Βιοϊατρικής Τεχνολογίας 

Άρθρο 10 

Αρμοδιότητες Υπηρεσιών. 

Οι αρμοδιότητες κάθε υπηρεσίας του νοσοκομείου ορίζονται 
ως ακολούθως: 

1. Αρμοδιότητες Ιατρικής Υπηρεσίας είναι: 

Η προώθηση και προαγωγή της υγείας, της έρευνας και της 
εκπαίδευσης, η παροχή υπηρεσιών Υγείας και ο προγραμματι¬ 
σμός και ο έλεγχος των παρεχομένων υπηρεσιών. 

2. Αρμοδιότητες Φαρμακευτικού Τμήματος: 

Έχει την ευθύνη για τον προγραμματισμό προμηθειών, τη φύ¬ 
λαξη, την ταξινόμηση, την παρασκευή ιδιοσκευασμάτων, τον 
έλεγχο, τη χορήγηση, τη διανομή, τη διακίνηση και διαχείρηση 
του Φαρμακευτικού και λοιπού υλικού αρμοδιότητας του Ε.Ο.Φ. 

Ακόμη έχει την ευθύνη του Επιστημονικού ελέγχου του συντα¬ 
γολογίου, της εκτέλεσης οποιασδήποτε συνταγής που θα ζητήσει 
το ιατρικό τμήμα καθώς και του ελέγχου των προς εκτέλεση συ¬ 
νταγών. 

3. Αρμοδιότητες της Νοσηλευτικής Υπηρεσίας είναι: 

Η παροχή νοσηλείας στους αρρώστους, σύμφωνα με τα διδάγ¬ 
ματα της Νοσηλευτικής και στο πλαίσιο των κατευθύνσεων των 

υπευθύνων σε κάθε περίπτωση γιατρών, η προώθηση και προα¬ 
γωγή της Νοσηλευτικής και της εκπαίδευσης στον τομέα αυτό 
και ο προγραμματισμός και ο έλεγχος των παρεχομένων υπηρε¬ 
σιών. 

4. Αρμοδιότητες της Διοικητικής Υπηρεσίας είναι: 

α) Τμήμα Προσωπικού: 

Φροντίζει για κάθε θέμα που έχει σχέση με την υπηρεσιακή κα¬ 
τάσταση του προσωπικού του νοσοκομείου, καθώς και την επο- 
πτεία και έλεγχο του προσωπικού όλων των υπηρεσιών του νοσο¬ 
κομείου. 

β) Τμήμα Γραμματείας: 

Φροντίζει για κάθε θέμα που έχει σχέση με την οργάνωση της 
γραμματειακής στήριξης σύμφωνα με τις αποφάσεις της Διοίκη¬ 
σης και των άλλων υπηρεσιών του νοσοκομείου, την τήρηση του 
γενικού πρωτοκόλλου, τη διακίνηση της αλληλογραφίας και την 
αντιμετώπιση κάθε προβλήματος για την διεκπεραίωση του έρ¬ 
γου του νοσοκομείου. 

γ) Τμήμα Οικονομικού: 

Η φροντίδα για τη μελέτη των οικονομικών αναγκών του ιδρύ¬ 
ματος και την εισήγηση για την έγκαιρη επεξεργασία των προτά¬ 
σεων για την κατάρτιση του προϋπολογισμού του Ιδρύματος, την 
πραγματοποίηση των δαπανών, την εκκαθάριση των αποδοχών 
προσωπικού και λοιπών αποζημιώσεων, την προμήθεια, διαχεί¬ 
ριση και φύλαξη των εφοδίων και υλικών που χρειάζονται για τη 
λειτουργία του νοσοκομείου, την κατάρτιση του ισολογισμού και 
απολογισμού, την τήρηση των λογιστικών βιβλίων καθώς και 
την είσπραξη των εσόδων του νοσοκομείου, την ευθύνη για τη 
διαφύλαξη της περιουσίας του Ιδρύματος και την τήρηση των οι¬ 
κονομικών στατιστικών στοιχείων. 

δ) Τμήμα Κίνησης αρρώστων: 

Η φροντίδα για την έκδοση εισιτηρίων για την εισαγωγή των 
αρρώστων, την έκδοση των εξιτηρίων και την τήρηση καταλόγου 
αναμονής εισαγωγής. Τηρεί βιβλίο κενών κάθε φορά κρεβατιών 
και ενημερώνει τους αρρώστους για την εισαγωγή τους σύμφωνα 
με τη σειρά στον κατάλογο αναμονής. Φροντίζει για την λογι¬ 
στική παρακολούθηση της μερίδας των νοσηλευομένων, τη χρέ- 
ωση δαπανών νοσηλείας και την έκδοση των δελτίων παροχής 
υπηρεσιών. Τηρεί βιβλίο ασθενών και παρέχει κάθε πληροφορία 
γι’ αυτούς. Επίσης τηρεί λεπτομερή στατιστικά στοιχεία της νο¬ 
σηλευτικής κίνησης. Χορηγεί πιστοποιητικά στους αρρώστους 
όταν τα ζητούν, μετά από υποβολή σχετικής αίτησης. 

ε) Τμήμα Διατροφής: 

Ανήκουν οι δραστηριότητες που σχετίζονται με τη διαμόρφωση 
διατροφικών σχημάτων ασθενών και προσωπικού και με την 
πληροφόρηση και εκπαίδευση των νοσηλευομένων ασθενών και 
των ασθενών των εξωτερικών ιατρείων, που έχουν ανάγκη από 
ειδική διαιτητική αγωγή. 

Στο τμήμα διατροφής εντάσσονται επίσης οι επιστημονικές, 
οργανωτικές, εκπαιδευτικές και διοικητικές δραστηριότητες 
όλων όσων απασχολούνται με τα τρόφιμα από την προμήθεια μέ¬ 
χρι την κατανάλωσή τους. 

στ) Τμήμα Γραμματείας Εξωτερικών Ιατρείων: 

Η ευθύνη και φροντίδα για τη γραμματειακή στήριξη των τα¬ 
κτικών εξωτερικών ιατρείων, την υποδοχή και εξυπηρέτηση των 
προσερχομένων σ’ αυτά αρρώστων. Τηρεί τα αρχεία και τα βι¬ 
βλία κίνησης των εξωτερικών ιατρείων. Ρυθμίζει τη σειρά προσέ¬ 
λευσης των αρρώστων και προγραμματίζει την επανεξέτασή τους 
με προσυνεννόηση. 

Χορηγεί πιστοποιητικά στους αρρώστους όταν τα ζητούν, μετά 
από υποβολή σχετικής αίτησης. Ενημερώνει το κοινό για τις 
ώρες λειτουργίας των τακτικών εξωτερικών ιατρείων και για τον 
τρόπο λειτουργίας τους. 


ζ) Τμήμα Κοινωνικής Υπηρεσίας: 

Η ευθύνη και φροντίδα για τη συμπαράσταση στους νοσηλευο- 
μένους στο Νοσοκομείο για κάθε κοινωνικό τους πρόβλημα, την 
αναζήτηση και διερεύνηση των αιτίων που προκαλούν τα προβλή¬ 
ματα αυτά κατά περίπτωση και γενικά φροντίζει για την αντιμε¬ 
τώπιση των κοινωνικών αυτών προβλημάτων στο πλαίσιο της 
γενικότερης κοινωνικής πολιτικής της Πολιτείας. 

η) Τμήμα Πληροφορικής - Οργάνωσης: 

Η ευθύνη για την οργάνωση και λειτουργία της μηχανογράφη¬ 
σης, της επεξεργασίας και τήρησης μηχανογραφικών στατιστι¬ 
κών στοιχείων, της παροχής και διακίνησης πληροφοριών στις 
υπηρεσίες του νοσοκομείου, στο Υπουργείο Υγείας, Πρόνοιας και 
Κοινωνικών Ασφαλίσεων και στους άλλους αρμόδιους φορείς και 
κάθε άλλη συναφή εργασία. 

θ) Τμήμα Παραϊατρικών Επαγγελμάτων (Τεχνολόγων): 

Εντάσσονται οι δραστηριότητες των τεχνολόγων ιατρικών ερ¬ 
γαστηρίων, των τεχνολόγων χειριστών-εμφανιστών και φυσιο¬ 
θεραπευτών, όπως αυτές εξειδικεύονται στον κανονισμό εσωτερι¬ 
κής λειτουργίας του νοσοκομείου. 

ι) Γραφείο Επιστασίας: 

Φροντίζει για κάθε θέμα που έχει σχέση με την καθαριότητα 
των χώρων του νοσοκομείου και τηνεποπτεία των γενικών εργα¬ 
σιών και μεταφορών. 

ια) Γραφείο Ιματισμού: 

Η φύλαξη, η διανομή, η επιδιόρθωση και η καθαριότητα του 
ιματισμού του προσωπικού του νοσοκομείου καθώς και του ιματι¬ 
σμού για εξυπηρέτηση των νοσηλευομένων. 

ιβ) Τμήμα Τεχνικού: 

Η ευθύνη για τον προγραμματισμό και την εισήγηση της εκτέ¬ 
λεσης των απαραίτητων έργων ανάπτυξης, συντήρησης, ανανέω¬ 
σης και διαρκούς βελτίωσης των κτιριακών και' μηχανολογικών 
εγκαταστάσεων του Ιδρύματος και για την προμήθεια του απα¬ 
ραίτητου εξοπλισμού. Καταρτίζει μελέτες για την εκτέλεση έρ¬ 
γων, επιβλέπει την εκτέλεσή τους και έχει τη φροντίδα για την 
ποιοτική και ποσοτική παραλαβή τους. Η ευθύνη για την ομαλή 
λειτουργία των ηλεκτρολογικών εγκαταστάσεων, των εγκατα¬ 
στάσεων παροχής αερίων, των εγκαταστάσεων παροχής νάρκω¬ 
σης στα χειρουργεία και γενικά για την ομαλή λειτουργία των τε¬ 
χνολογικών εγκαταστάσεων. Φροντίζει για τη συντήρηση και κα¬ 
νονική λειτουργία του επιστημονικού και τεχνολογικού εξοπλι¬ 
σμού καθώς και των οχημάτων του Ιδρύματος. 

ιγ) Τμήμα Βιοϊατρικής Τεχνολογίας: 

II ευθύνη και φροντίδα της ορθολογικής χρήσης του ιατρικού 
επιστημονικού εξοπλισμού, καθώς και η οργανωμένη τεχνική 
υποστήριξή του. 

5. Οι αρμοδιότητες των υπηρεσιών, όπως καθορίζονται με τις 
διατάξεις του άρθρου αυτού, ασκούνται σύμφωνα με όσα λεπτομε¬ 
ρώς ορίζονται με τον κανονισμό εσωτερικής λειτουργίας του νο¬ 
σοκομείου και εφόσον δεν έχει εκδοθεί κανονισμός εσωτερικής 
λειτουργίας, σύμφωνα με τις αποφάσεις του Διοικητικού Συμβου¬ 
λίου και τις γενικότερες κατευθύνσεις και υποδείξεις του Υπουρ¬ 
γείου Υγείας, Πρόνοιας και Κοινωνικών Ασφαλίσεων. 

Άρθρο 11 

Στελέχωση Ιατρικής Υπηρεσίας. 

Η Ιατρική Υπηρεσία στελεχώνεται: 

α) Από γιατρούς που κατέχουν θέσεις κλάδου γιατρών Ε.Σ.Υ. 
που συνιστώνται, σύμφωνα με τις διατάξεις του άρθρου 25 του Ν. 
1397/83, στον κλάδο γιατρών Ε.Σ.Υ. του Υπουργείου Υγείας, 
Πρόνοιας και Κοινωνικών Ασφαλίσεων και κατανέμονται στο νο¬ 
σοκομείο αυτό. 

β) Από ειδικευόμενους γιατρούς που τοποθετούνται σε θέσεις 

ειδικευόμενων γιατρών, «ου έχουν συσταθεί με οποιοδήποτε 
τρόπο μέχρι τη δημοσίευση της απόφασης αυτής ή που συνιστώ- 
νται σύμφωνα με τις διατάξεις που ισχύουν κάθε φορά. 

γ) Από άλλους επιστήμονες που προσφέρουν συναφείς υπηρε¬ 
σίες με το έργο της Ιατρικής Υπηρεσίας των παρακάτω κατά κα¬ 
τηγορία κλάδων, σε καθένα άπό τους οποίους συνιστώνται οι 
αντίστοιχα οριζόμενες θέσεις: 

ΚΛΑΔΟΣ ΠΕ ΦΑΡΜΑΚΟΠΟΙΩΝ 
Δύο (2) θέσεις. 

ΚΛΑΔΟΣ ΠΕ ΧΗΜΙΚΩΝ-ΒΙΟΧΗΜΙΚΩΝ 
Μία (1) θέση. 

ΚΛΑΔΟΣ ΠΕ ΒΙΟΛΟΓΩΝ 
Δύο (2) θέσεις. 

ΚΛΑΔΟΣ ΠΕ ΨΥΧΟΛΟΓΩΝ 
Μία (1) θέση. 

δ) Από προσωπικό των παρακάτω κατά κατηγορία κλάδων σε 
καθένα από τους οποίους συνιστώνται οι αντίστοιχα οριζόμενες 
θέσεις: 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Τρεις (3) θέσεις. 

Άρθρο 12 

Στελέχωση Νοσηλευτικής Υπηρεσίας. 

Η Νοσηλευτική Υπηρεσία στελεχώνεται από προσωπικό των 
παρακάτω κατά κατηγορία κλάδων, σε καθένα από τους οποίους 
συνιστώνται οι αντίστοιχα οριζόμενες θέσεις: 

Ά ΚΑΤΗΓΟΡΙΑ ΙΙΕ 
ΚΛΑΔΟΣ ΠΕ ΝΟΣΗΛΕΥΤΙΚΗΣ 
Δεκαπέντε (15) θέσεις 
Β’ ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΝΟΣΗΛΕΥΤΙΚΗΣ 
Εκατό (100) θέσεις. 

Πέντε από τις θέσεις του κλάδου αυτού συμπληρώνονται κατά 
τον αριθμό που δεν συμπληρώνονται, λόγω έλλειψης υποψηφίων, 
οι θέσεις του κλάδου ΠΕ νοσηλευτικής. 

ΚΛΑΔΟΣ ΤΕ ΕΠΙΣΚΕΠΤΩΝ -ΤΡΙΩΝ 
Πέντε (5) θέσεις. 

Γ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 
Εκατόν είκοσι (120) θέσεις 

Δεκαπέντε (15) από τις θέσεις του κλάδου αυτού συμπληρώνο¬ 
νται κατά τον αριθμό που δεν συμπληρώνονται, λόγω έλλειψης 
υποψηφίων, οι θέσεις του κλάδου ΤΕ νοσηλευτικής. 

ΚΛΑΔΟΣ ΔΕ ΒΡΕΦΟΚΟΜΩΝ 
Δύο (2) θέσεις. 

Δ' ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩ¬ 
ΠΙΚΟΥ 

Σαράντα (40) θέσεις. 

Ο κλάδος αυτός περιλαμβάνει τις ειδικότητες: Βοηθών θαλά¬ 
μου, Μεταφορέων ασθενών και άλλες συναφείς ειδικότητες. Το 
1/2 των θέσεων του κλάδου αυτού κατανέμεται στις ειδικότητες: 
Βοηθών θαλάμου: Δεκατέσσερις (14) θέσεις. 

Μεταφορέων ασθενών: Έξι (6) θέσεις. 

Η κατανομή των λοιπών θέσεων στις ειδικότητες γίνεται κάθε 
φορά με την απόφαση προκήρυξης αυτών. 

Άρθρο 13 

Στελέχωση Διοικητικής Υπηρεσίας. 

Η Διοικητική Υπηρεσία στελεχώνεται από προσωπικό των πα¬ 


ρακάτω κατά κατηγορία κλάδων, σε καθένα από τους οποίους 
συνιστώνται οι αντίστοιχα οριζόμενες θέσεις: 

Ά ΚΑΤΗΓΟΡΙΑ ΠΕ 

ΚΛΑΔΟΣ ΓΙΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 
Οκτώ (8) θέσεις. 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Μία (1) θέση. 

ΚΛΑΔΟΣ ΠΕ ΜΗΧΑΝΙΚΩΝ 
Τρεις (3) θέσεις. 

Οι θέσεις του κλάδου αυτού κατανέμονται στις ειδικότητες: 
Μηχανολόγων Μηχανικών: Μία (1) θέση. 

Ηλεκτρολόγων Μηχανικών: Μία (1) θέση. 

Αρχιτεκτόνων Μηχανικών: Μία (1) θέση. 

ΚΛΑΔΟΣ ΠΕ ΔΙΑΙΤΟΛΟΓΩΝ 
Μία (1) θέση. 

ΚΛΑΔΟΣ ΠΕ ΚΟΙΝΩΝΙΚΗΣ ΕΡΓΑΣΙΑΣ 
Μία (1) θέση. 

Β’ ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ-ΝΟΣΟΚΟΜΕΙΩΝ 
Οκτώ (8) θέσεις 

ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Έξι (6) θέσεις. 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Δύο (2) θέσεις. 

ΚΛΑΔΟΣ ΤΕ ΦΥΣΙΟΘΕΡΑΠΕΥΤΩΝ 
Τέσσερις (4) θέσεις. 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Τέσσερις (4) θέσεις. 

Ο κλάδος αυτός περιλαμβάνει τις ειδικότητες: Ηλεκτρονικών¬ 
τεχνικών, Υπομηχανικών, Σχεδιαστών και άλλες συναφείς ειδι¬ 
κότητες. Το 1/2 των θέσεων του κλάδου αυτού κατανέμεται στις 
ειδικότητες: 

Ηλεκτρονικών-τεχνικών: Μίά (1) θέση. 

Υπομηχανικών: Μία (1) θέση. 

Η κατανομή των λοιπών θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Δύο (2) θέσεις. 

ΚΛΑΔΟΣ ΤΕ ΒΙΒΛΙΟΘΗΚΟΝΟΜΙΑΣ 
Μία (1) θέση. 

ΚΛΑΔΟΣ ΤΕ ΤΕΧΝΟΛΟΓΩΝ ΤΡΟΦΙΜΩΝ 
Μία (1) θέση. 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟ¬ 
ΓΩΝ) 

Οκτώ (8) θέσεις. 

ΚΛΑΔΟΣ ΤΕ ΡΑΔΙΟΛΟΓΙΑΣ ΑΚΤΙΝΟΛΟΓΙΑΣ (ΧΕΙΡΙ- 
ΣΤΩΝ-ΕΜΦΑΝΙΣΤΩΝ) 

Οκτώ (8) θέσεις. 

Γ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Σαράντα (40) θέσεις. 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ-ΣΤΕΝΟΓΡΑΦΩΝ 
Πέντε (5) θέσεις. 

ΚΛΑΔΟΣ ΔΕ ΤΗΛΕΦΩΝΗΤΩΝ 
Έξι (6) θέσεις. 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Οκτώ (8) θέσεις. 

Δύο (2) από τις θέσεις του κλάδου αυτού συμπληρώνονται 
κατά τον αριθμό που δεν συμπληρώνονται, λόγω έλλειψης υπο¬ 
ψηφίων, οι θέσεις του κλάδου ΤΕ ιατρικών εργαστηρίων (τεχνο¬ 
λόγων). 

ΚΛΑΔΟΣ ΔΕ ΧΕΙΡΙΣΤΩΝ-ΕΜΦΑΝΙΣΤΩΝ 

Εννέα (9) θέσεις. 

Δύο (2) από τις θέσεις του κλάδου αυτού συμπληρώνονται 
κατά τον αριθμό που δεν συμπληρώνονται, λόγω έλλειψης υπο¬ 
ψηφίων, οι θέσεις του κλάδου ΤΕ ραδιολογίας ακτινολογίας (χει¬ 
ριστών - εμφανιστών). 

ΚΛΑΔΟΣ ΔΕ ΜΑΓΕΙΡΩΝ 
Δύο (2) θέσεις. 

ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Δύο (2) θέσεις. 

ΚΛΑΔΟΣ ΔΕ ΒΙΒΛΙΟΘΗΚΑΡΙΩΝ 
Μία (1) θέση. 

ΚΛΑΔΟΣ ΔΕ ΤΕΧΝΙΚΟΣ 
Είκοσι τέσσερις (24) θέσεις. 

Ο κλάδος αυτός περιλαμβάνει τις ειδικότητες: Μηχανοτεχνι¬ 
τών, Ηλεκτροτεχνιτών, Ηλεκτρονικών-τεχνιτών, Υδραυλικών- 
Θερμοϋδραυλικών, Ελαιοχρωματιστών-Υδροχρωματιστών, 

Θερμαστών, Ξυλουργών-Επιπλοποιών, Κοπτριών-Ραπτριών- 
Γαζωτριών, Οδηγών αυτοκινήτων, Κλιβανιστών-Αποστειρω- 
τών-Απολυμαντών, Οικοδόμων-Κτιστών-Αμμοκονιστών, Σιδη- 
λλητών-Αλουμινοκατασκευαστών, Ψυκτικών και άλλες συναφείς 
ειδικότητες. 

Το 1/2 των θέσεων του κλάδου αυτού κατανέμεται στις ειδι¬ 
κότητες: 

Μηχανοτεχνιτών: Δύο (2) θέσεις. 

Ηλεκτροτεχνιτών: Δύο (2) θέσεις. 

Ηλεκτρονικών-τεχνιτών: Μία (1) θέση. 
Υδραυλικών-Θερμοϋδρα'./,ι.κών: Μία (1) θέση. 
Ελαιοχρωματιστών-Υδροχρωματιστών: Μία (1) θέση. 
Ξυλουργών-Επιπλοποιών: Μία (1) θέση. 
Κοπτριών-Ραπτριών-Γαζωτριών: Μία (1) θέση. 

Θερμαστών: Μία (1) θέση. 

Οδηγών αυτοκινήτων: Δύο (2) θέσεις. 

Η κατανομή των λοιπών θέσεων στις ειδικότητες γίνεται κάθε 
φορά με την απόφαση προκήρυξης αυτών. 

Δ' ΚΑΤΗΓΟΡΙΑ ΥΕ 
ΚΛΑΔΟΣ ΥΕ ΕΠΙΜΕΛΗΤΩΝ 
Δεκατέσσερις (14) θέσεις. 

Ο κλάδος αυτός περιλαμβάνει τις ειδικότητες: Κλητήρων, Θυ¬ 
ρωρών, Βοηθών αποθηκαρίων, Ταξινόμων ιματισμού κάι άλλες 
συναφείς ειδικότητες. Το 1 /2 των θέσεων του κλάδου αυτού κα- 
τανέμεται στις ειδικότητες: 

Κλητήρων: Δύο (2) θέσεις. 

Θυρωρών: Τέσσερις (4) θέσεις. · ■ *· 

Βοηθών αποθηκαρίων: Μία (1) θέση. 

Η κατανομή των λοιπών θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Τριάντα δύο (32) θέσεις. 

Ο κλάδος αυτός περιλαμβάνει τις ειδικότητες: Καθαριστών - 
τριών, Πλυντών-τριών, Πρεσσαδόρων - Σιδερωτών-τριών, Επι¬ 
μέλειας κήπων. 

Το 1 /2 των θέσεων του κλάδου αυτού κατανέμεται στις ειδι¬ 
κότητες: 

Καθαριστών-τριών: Δέκα (10) θέσεις. 

Πλυντών-τριών: Δύο (2) θέσεις. 

Πρεσσαδόρων - Σιδερωτών-τριών: Τρεις (3) θέσεις. 
Επιμέλειας κήπων: Μία (1) θέση. 

Η κατανομή των λοιπών θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Τριάντα δύο (32) θέσεις. 

Ο κλάδος αυτός περιλαμβάνει τις ειδικότητες: Βοηθών μαγεί¬ 


ρων, τραπεζοκόμων και Λαντζέρηδων. Το 1/2 των θέσεων του 
κλάδου αυτού κατανέμεται στις ειδικότητες: 

Βοηθών μαγείρων: Τρεις (3) θέσεις. 

Τραπεζοκόμων: Δέκα (10) θέσεις. 

Λαντζέρηδων: Τρεις (3) θέσεις. 

Η κατανομή των λοιπών θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΥΕ ΕΡΓΑΤΩΝ 

Τέσσερις (4) θέσεις. 

ΚΛΑΔΟΣ ΥΕ ΦΥΛΑΚΩΝ - ΝΥΚΤΟΦΥΛΑΚΩΝ 

Τρεις (3) θέσεις. 

Ε’ ΘΕΣΕΙΣ ΜΕ ΕΜΜΙΣΘΗ ΕΝΤΟΛΗ 

Μία (1) θέση δικηγόρου 

Άρθρο 14 
Προσόντα διορισμού. 

1. Για το διορισμό στις θέσεις που συνιστώνται με τις διατάξεις 
των άρθρων 11,12 και 13 τα κατά κατηγορία, κλάδο και ειδικό¬ 
τητα προσόντα ορίζονται από τις διατάξεις του Π. Δ/τος 194/88 
«καθορισμός των προσόντων διορισμού σε θέσεις των δημοσίων 
υπηρεσιών και νομικών προσώπων δημοσίου δικαίου» (ΦΕΚ 84/ 
Α'/88). 

2. Για τις θέσεις δικηγόρων με έμμισθη εντολή απαιτείται επί 

των τυπικών προσόντων και άδεια άσκησης δικηγορίας 
στον Άρειο Πάγο. 

Άρθρο 15 

Προϊστάμενοι. Υπηρεσιών. 

1. Στην Ιατρική Υπηρεσία προΐσταται η .Επιστημονική Επι¬ 
τροπή του άρθρου 12 του Ν. 1397/83. 

Στους τομείς και τα τμήματα αυτής οι προϊστάμενοι ορίζονται 
σύμφωνα με τις διατάξεις των παραγράφων 3 και 4 του άρθρου 
11 του Ν. 1397/83. 

2. Στο Φαρμακευτικό τμήμα προΐσταται υπάλληλος με βαθμό 
α' της κατηγορίας ΠΕ του κλάδου Φαρμακοποιών. 

3. Στη Νοσηλευτική Υπηρεσία προΐσταται: 

α) Στη Δ/νση υπάλληλος με βαθμό α' της κατηγορίας ΠΕ ή 
ΤΕ του κλάδου Νοσηλευτικής. 

β) Στους τομείς, υπάλληλος με βαθμό α' της κατηγορίας ΠΕ ή 
ΤΕ του κλάδου Νοσηλευτικής. 

γ) Στα τμήματα, υπάλληλος με βαθμό α' της κατηγορίας ΠΕ 
ή ΤΕ του κλάδου Νοσηλευτικής και εφόσον δέν υπάρχει, υπάλλη¬ 
λος της κατηγορίας ΔΕ του κλάδου Αδελφών Νοσοκόμων με 
βαθμό α'. 

4. Στη Διοικητική Υπηρεσία προΐσταται: 

α) Στη Διεύθυνση και Υποδιεύθυνση Διοικητικού, υπάλληλος 
με βαθμό α' της κατηγορίας ΠΕ του κλάδου Διοικητικού - Οικο¬ 
νομικού. 

β) Στην Υποδιεύθυνση Τεχνικού, υπάλληλος με βαθμό α’ της 
κατηγορίας ΠΕ του κλάδου Μηχανικών. 

Για τις περιπτώσεις α και β αν δεν υπηρετούν υπάλληλοι με 
βαθμό α' της κατηγορίας ΠΕ προΐστανται υπάλληλοι με βαθμό α' 
της κατηγορίας ΤΕ ή ΔΕ των αντίστοιχων κλάδων. 

γ) Σε καθένα από τα τμήματα Προσωπικού, Γραμματείας, Κί¬ 
νησης Αρρώστων και Γραμματείας Εξωτερικών Ιατρείων, υπάλ¬ 
ληλοι με βαθμό α’ της κατηγορίας ΠΕ του κλάδου Διοικητικού - 
Οικονομικού ή της κατηγορίας ΤΕ του κλάδου Διοίκησης Νοσο¬ 
κομείων ή της κατηγορίας ΔΕ του κλάδου Διοικητικού - Λογιστι¬ 
κού. 

δ) Στο τμήμα Οικονομικού, υπάλληλος με βαθμό α' της κατη¬ 
γορίας ΠΕ του κλάδου Διοικητικού - Οικονομικού ή της κατηγο- 

ρίας ΤΕ του κλάδου Διοικητικού - Λογιστικού. 

ε) Στο τμήμα Τεχνικού, υπάλληλος με βαθμό α’ της κατηγο¬ 
ρίας ΠΕ του κλάδου Μηχανικών ή της κατηγορίας ΤΕ του κλά¬ 
δου Τεχνολογικών Εφαρμογών. 

στ) Στο τμήμα Πληροφορικής - Οργάνωσης, υπάλληλος με 
βαθμό α’ της κατηγορίας ΠΕ ή ΤΕ του κλάδου Πληροφορι- 
κής. 

ζ) Στο τμήμα Διατροφής, υπάλληλος με βαθμό α' της κατηγο¬ 
ρίας ΠΕ του κλάδου Διαιτολόγων. 

η) Στο τμήμα Κοινωνικής Υπηρεσίας, υπάλληλος με βαθμό α' 
της κατηγορίας ΠΕ ή ΤΕ του κλάδου Κοινωνικής Εργασίας. 

θ) Στο τμήμα Βιοϊατρικής Τεχνολογίας, υπάλληλος με βαθμό 
α' της κατηγορίας ΠΕ του κλάδου Μηχανικών ή της κατηγορίας 
ΤΕ του κλάδου Τεχνολογικών Εφαρμογών. 

ι) Στο τμήμα Παραϊατρικών Επαγγελμάτων (Τεχνολόγων), 
υπάλληλος με βαθμό α' της κατηγορίας ΤΕ του κλάδου Ιατρικών 
Εργαστηρίων ή του κλάδου Ραδιολογίας - Ακτινολογίας ή του 
κλάδου Φυσικοθεραπευτών ή της κατηγορίας ΔΕ του κλάδου 
Παρασκευαστών ή του κλάδου Χειριστών - Εμφανιστών. 

ια) Στα αυτοτελή Γραφεία Επιστασίας και Ιματισμού, υπάλλη¬ 
λος με βαθμό α’ της κατηγορίας ΤΕ του κλάδου Διοίκησης Νοσο¬ 
κομείων ή της κατηγορίας ΔΕ του κλάδου Διοικητικού - Λογιστι¬ 
κού. 

5. Οι υπάλληλοι που θα προΐστανται στο Φαρμακευτικό 
τμήμα, στη Νοσηλευτική Υπηρεσία, στη Διοικητική Υπηρεσία και 
τις οργανικές υποδιαιρέσεις αυτών, σύμφωνα με τις παραγρά¬ 
φους 2, 3 και 4 του παρόντος άρθρου, ορίζονται σύμφωνα με τις 
διατάξεις του άρθρου 9 του Ν.· 1586/86 «Βαθμολογική διάρ¬ 
θρωση των θέσεων του Δημοσίου, Ν.Π.Δ.Δ. και Ο.Τ.Α. και άλλες 
διατάξεις» (ΦΕΚ 37/Α'/86). 

Άρθρο 16 

Στο προσωπικό παρέχεται δωρεάν τροφή, ως εξής: 
α) Στο προσωπικό που εργάζεται κατά το κανονικό ωράριο ερ¬ 
γασίας, τροφή ενός γεύματος και αφού τελειώσει το ωράριό του. 

β) Στο προσωπικό που εργάζεται σε κυκλικό ωράριο (βάρδιες) 
παρέχεται βραδινό αν η βάρδιά του είναι απογευματινή ή πρό¬ 
γευμα αν είναι νυκτερινή, και 

γ) Στο προσωπικό που εφημερεύει πέραν από το τακτικό ωρά¬ 


ριο εργασίας του παρέχεται επιπλέον βραδινό ή πρόγευμα ή και 
τα δύο ανάλογα με το χρόνο της εφημερίας του. 

Άρθρο 17 

Μεταβατικές διατάξεις. 

1. Κατά την πρώτη εφαρμογή του παρόντος οργανισμού στους 
κλάδους που οι θέσεις κατανέμονται σε περισσότερες από μία ειδι¬ 
κότητες κατατάσσονται ή εντάσσονται οι υπηρετούντες, κατά τη 
δημοσίευση της απόφασης αυτής, υπάλληλοι με τα αντίστοιχα 
προσόντα, ανεξάρτητα από την κατά ειδικότητα κατανομή τους. 
Η καθοριζόμενη κατανομή μεταξύ των ειδικοτήτων εφαρμόζεται 
σταδιακά στο βαθμό που κενούνται οι θέσεις μετά τη με οποιοδή- 
ποτε τρόπο αποχώρηση των υπαλλήλων που τις κατέχουν. 

2. Το προσωπικό (εκτός του Ιατρικού) που υπηρετεί στο νοσο- 
- κομείο κατά τη δημοσίευση της απόφασης αυτής, εντάσσεται 

ύστερα από γνώμη του αρμόδιου Υπηρεσιακού Συμβουλίου, στις 
θέσεις που συνιστώνται με την απόφαση αυτή, σύμφωνα με τις 
διατάξεις της παραγράφου 2 του άρθρου 6 του Ν. 1397/83 
(ΦΕΚ 143/Α'/83) και τις διατάξεις του Ν. 1476/84 (ΦΕΚ 
136/Α’/84), όπως συμπληρώθηκαν με το άρθρο 13 του Ν. 
1540/85 (ΦΕΚ 67/Α'/85) και την ερμηνευτική διάταξη της 
παραγράφου 5 του άρθρου 27 του Ν. 1579/85 (ΦΕΚ 217/Α"/ 
85). 

3. Όσοι από το προσωπικό του νοσοκομείου δεν συγκεντρώ¬ 
νουν τα νόμιμα προσόντα ή δεν υποβάλουν αίτηση για ένταξη, 
εξακολουθούν να υπηρετούν σε προσωρινές θέσεις, που συνιστώ- 
νται με απόφαση του Δ.Σ. του νοσοκομείου και καταργούνται 
όταν κενωθούν με οποιοδήποτε τρόπο, σύμφωνα με τις διατάξεις 
της παρ. 2 του παρόντος άρθρου. 

4. Οι κενές οργανικές θέσεις σε κάθε κλάδο στον οποίο έχουν 
συσταθεί προσωρινές θέσεις, σύμφωνα με την παράγραφο 3 του 
παρόντος άρθρου, πληρούνται στον εισαγωγικό βαθμό κατά τον 
αριθμό που κενούνται και καταργούνται οι προσωρινές θέσεις, 
εφόσον ο συνολικός αριθμός των προσωρινών θέσεων δεν, υπερ¬ 
βαίνει το σύνολο των οργανικών θέσεων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Μαΐου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤΘΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51, τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Π 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

ΙΜ.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

Ο 

» 

» 

» 

Α.Ε. & Ε.Π.Ε. 

» 

20.000 

ια) 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















